DECIZIA COMISIEI
din 9 decembrie 2008
de ajustare a coeficienților corectori aplicabili de la 1 august 2007, 1 septembrie 2007, 1 octombrie 2007, 1 noiembrie 2007, 1 decembrie 2007 și 1 ianuarie 2008 remunerațiilor funcționarilor, agenților temporari și agenților contractuali ai Comunităților Europene repartizați în țările terțe
(2008/942/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Statutul funcționarilor Comunităților Europene și Regimul aplicabil celorlalți agenți ai Comunităților Europene, stabilite de Regulamentul (CEE, Euratom, CECO) nr. 259/68 (1), în special articolul 13 paragraful al doilea din anexa X,
întrucât:
(1)
Prin Regulamentul (CE) nr. 624/2008 al Consiliului (2) s-au stabilit, în aplicarea articolului 13 primul paragraf din anexa X la statut, coeficienții corectori aplicabili, începând cu 1 iulie 2007, remunerațiilor plătite, în moneda țării de repartiție, funcționarilor, agenților temporari și agenților contractuali ai Comunităților Europene repartizați în țările terțe.
(2)
Este necesară ajustarea, în conformitate cu articolul 13 paragraful al doilea din anexa X la statut, începând cu 1 august 2007, 1 septembrie 2007, 1 octombrie 2007, 1 noiembrie 2007, 1 decembrie 2007 și 1 ianuarie 2008, a unora dintre acești coeficienți corectori deoarece, conform datelor statistice de care dispune Comisia, variația costului vieții, calculată pe baza coeficientului corector și a cursului de schimb corespunzător, s-a dovedit, în cazul anumitor țări terțe, mai mare de 5 % în raport cu ultima stabilire sau ajustare a acestor coeficienți,
DECIDE:
Articol unic
Coeficienții corectori aplicabili remunerațiilor funcționarilor, agenților temporari și agenților contractuali ai Comunităților Europene repartizați în țările terțe, care se plătesc în moneda țării de repartiție, sunt ajustați în cazul anumitor țări indicate în anexa la prezenta decizie. Anexa conține șase tabele lunare care indică țările în cauză și datele de aplicare succesive a ajustării pentru fiecare dintre acestea (1 august 2007, 1 septembrie 2007, 1 octombrie 2007, 1 noiembrie 2007, 1 decembrie 2007 și 1 ianuarie 2008).
Cursurile de schimb utilizate pentru calcularea remunerațiilor respective se stabilesc în conformitate cu normele de punere în aplicare a regulamentului financiar și corespund diferitelor date menționate la primul paragraf.
Adoptată la Bruxelles, 9 decembrie 2008.